Αβατάρ: Ο Τελευταίος Μαχητής του Ανέμου - Οι Φυλές

Φυλή του Νερού

Η Φυλή του Νερού χωρίζεται σε 2 φυλές: τη Βόρεια Φυλή του Νερού, η οποία βρίσκεται στο Βόρειο Πόλο και τη Νότια Φυλή του Νερού, η οποία βρίσκεται στο Νότιο Πόλο. Η ιστορία αρχίζει στη Νότια Φυλή του Νερού και ο πρώτος κύκλος τελειώνει με την αποτυχημένη πολιορκία της Βόρειας Φυλής του Νερού από το στόλο της Φυλής της Φωτιάς.

Νότια Φυλή του Νερού

Η Νότια Φυλή του Νερού βρίσκεται στο Νότιο Πόλο. Είναι και η πιο αδύναμη φυλή του Νερού, επειδή μετά από τις επιθέσεις των μάγων φωτιάς δεν μένει σχεδόν κανένας δαμαστής νερού. Η τελευταία δαμάστρια νερού από τη Νότια Φυλή του Νερού, στην αρχή της ιστορίας, είναι η Κατάρα. Η ιστορία αρχίζει στη Νότια Φυλή, όταν μετά από ατύχημα, η Κατάρα και ο Σόκκα βρίσκουν ένα μεγάλο παγετώνα, στον οποίο βρίσκεται εδώ και 100 χρόνια ο Άανγκ, ο τελευταίος δαμαστής αέρα. 
Αρχηγός της Νότιας Φυλής του Νερού είναι ο Χακόντα, πατέρας του Σόκκα και της Κατάρα. Αλλά, 2 χρόνια πριν την αρχή της ιστορίας, μαζί με τους υπόλοιπους πολεμιστές της φυλής, φεύγει στο Βασίλειο της Γης, για να το βοηθήσει να αντέξει τις επιθέσεις της Φυλής της Φωτιάς. Τη διοίκηση αναλαμβάνει ο Σόκκα, ο οποίος πρέπει να προστατεύει την αδερφή καθώς και όλη τη φυλή του.

Βόρεια Φυλή του Νερού

Η Βόρεια Φυλή του Νερού βρίσκεται στο Βόρειο Πόλο. Είναι και η πιο δυνατή φυλή του Νερού. Για 100 χρόνια άντεξε τις επιθέσεις των μάγων φωτιάς. Εκεί υπάρχει η Όαση των Πνευμάτων, όπου ο Άανγκ μπήκε στον Κόσμο των Πνευμάτων και έψαχνε για τα πνεύματα του Φεγγαριού και του Ωκεανού. Στο τέλος του πρώτου κύκλου της σειράς, ο στόλος της Φυλής της Φωτιάς, υπό την ηγεσία του ναυάρχου Τζάο επιτείθεται στη Βόρεια Φυλή του Νερού, και μάλιστα σκοτώνει το πνεύμα του Φεγγαριού. Σύμφωνα με την ιστορία, η Γιούι γεννήθηκε ήσυχη, κάτι που σήμαινε ότι έπρεπε να πεθάνει. Ο πατέρας της, αρχηγός της Βόρειας Φυλής του Νερού παρακάλεσε το πνεύμα του Φεγγαριού να κρατήσει τη Γιούι στη ζωή. Όταν ο Τζάο σκοτώνει το πνεύμα του Φεγγαριού, η Γιούι κατεβαίνει στην όαση και γυρίζει τη ζωή που της είχε δώσει το πνεύμα. Όμως, ο Άανγκ μπαίνει στην Κατάσταση του Αβατάρ και καταστρέφει όλο το στόλο του Τζάο.
Εκεί, ο Άανγκ αρχίζει να μαθαίνει τη μαγεία νερούαπό το δάσκαλο Πάκο. Στην αρχή, ο Άανγκ ετοιμάζεται να αρνηθεί, αφού θεωρεί τις παραδόσεις της Βόρειας Φυλή του Νερού προς τα κορίτσια άδικες, αλλά η Κατάρα τον πείθει να συνεχίσει. Στην αρχή του δεύτερου κύκλου της σειράς, ο Πάκο και μερικοί μαθητές του κατευθύνονται στη Νότια Φυλή του Νερού για να βοηθήσουν τη φυλή να ξαναπάρει τη δύναμή της πίσω.

Δασικοί δαμαστές νερού

Για αυτούς υπάρχουν πολύ λίγες πληροφορίες. Κάνουν την εμφάνιση τους στο 4ο επεισόδιο του πρώτου κύκλου. Συμμετέχουν και στη επίθεση κατά της Φυλής της Φωτιάς κατά τη διάρκεια της εκλείψεως, αλλά όπως και οι άλλοι στρατιώτες αιχμαλωτίζονται.

Πίστη

Οι δύο φυλές του Νερού πιστεύουν πώς οι πρώτοι μάγοι νερού ήταν το Φεγγάρι και ο Ωκεανός. Σύμφωνα με την παράδοση, οι πρώτοι μάγοι νερού έμαθαν τη μαγεία από το Φεγγάρι, και τη διέδωσαν στις φυλές τους. Αυτά τα πνεύματα έδωσαν τη αθανασία τους για να γίνουν μέρος του κόσμου.

Βασίλειο της Γης

Το Βασίλειο της Γης είναι το πιο μεγάλο βασίλειο του κόσμου. Κύριες πόλεις του Βασιλείου της Γης είναι η Μπά-Σιν-Κσέ και η Ομάσου, ενώ κύριο νησί είναι το Νησί της Κιόσι. Η κάθε πόλη του Βασιλείου της Γης κυβερνείται από το δικό της βασιλιά.

Μπά-Σιν-Σέ (Ba Sing Se)

Η πιο δημοφιλής πόλη του Βασιλείου της Γης. Ο βασιλιάς της ασχολείται με τον πολιτισμό της πόλης, ενώ τον στρατό και την πολιτική διοίκηση αναλαμβάνουν το Συμβούλιο των 5 και οι Ντάι Λι με αρχηγό το Λόνγκ Φένκ. Απαγορεύεται σε οποιοδήποτε να μιλά για τον πόλεμο.
Η Μπά-Σιν-Σέ διαθέτει το μεγαλύτερο πανεπιστήμιο στο Βασίλειο της Γης, το οποίο αποτελείται από διάφορα τμήματα. Και εκεί απαγορεύεται να γίνεται αναφορά στον πόλεμο
Η πόλη περικυκλώνεται από 2 γιγάντια τείχη, τα οποία προστατεύουν την πόλη από τις επιθέσεις της Φυλής της Φωτιάς, μιας και η κατάληψη της Μπά-Σιν-Κσέ αποτελεί πρωταρχικό στόχο της Φυλής της Φωτιάς. Γνωστή είναι η αντίσταση της πόλης κατά του στρατού του στρατηγού Άιρο, ο οποίος πολιορκούσε την πόλη για 600 μέρες, αλλά δεν άντεξε το θάνατο του γιου του, Λου Τέν και αποφάσισε να γυρίσει πίσω.
Η πόλη κατακτήθηκε από την πριγκίπισσα της Φυλής της Φωτιάς, Αζούλα και από τον αδερφό της Ζούκο. Ωστόσο, κατά τη διάρκεια της αναμέτρησης του Άανγκ και του Οζάι, τα μέλη του Λευκού Λόττου επιτείθενται στους μάγους φωτιάς που βρίσκονται στην πόλη και καταφέρνουν να τους νικήσουν.

Ομάσου (Omashu)

Η δεύτερη μεγαλύτερη πόλη του Βασιλείου της Γης. Βασιλιάς της στην αρχή της ιστορίας είναι ο παιδικός φίλος του Άανγκ, Μπούμι. Η Ομάσου κατακτήθηκε από τους μάγους φωτιάς κατά τη διάρκεια της επιστροφής του Άανγκ από τη Βόρεια Φυλή του Νερού, αλλά στο τέλος κατάφερε να απελευθερωθεί.
Η Ομάσου πήρε το όνομα της από δύο ερωτευμένους, την Ομά και το Σού. Αυτοί οι δύο ήταν οι πρώτοι μάγοι γης. Κατάγονταν από δύο εχθρικές φυλές, οι οποίες για αρκετό καιρό πολεμούν μεταξύ τους. Οι δύο ερωτευμένοι έφτιαξαν ένα λαβύρινθο για να μπορούν να βρεθούν μαζί χωρίς να τους ενοχλεί κανένας. Ο Σού μια μέρα δεν ήρθε, και τότε η Όμα έμαθε πώς ο αγαπημένος της πέθανε στον πόλεμο από ένα βέλος. Προς τιμή αυτών των δύο ερωτευμένων, δημιουργήθηκε η Ομάσου.

Νησί της Κιόσι

Το Νησί της Κιόσι ανήκει, θεωρητικά, στο Βασίλειο της Γης. Το νησί είναι αφιερωμένο στην Αβατάρ Κιόσι, καθώς στο κέντρο βρίσκεται ένα μεγάλο άγαλμα προς τιμή της. Παρόλο που ο αρχηγός του νησιού είναι άντρας, ο στρατός αποτελείται από γυναίκες.
Το νησί δημιουργήθηκε από την Αβατάρ Κιόσι, καθώς έτσι θα προστάτευε τον τόπο της από τον Τσίν τον Κατακτητή. Ο Τσίν ήθελε να κατακτήσει εκείνον τον τόπο, αλλά αυτή αρνήθηκε να παραδωθεί, και μπαίνοντας στην Κατάσταση του Αβατάρ κατάφερε να τρέψει σε φυγή το στρατό του Τσίν, ενώ ο ίδιος ο Τσίν έπεσε από την πεδιάδα στη θάλασσα και πέθανε όταν κατέρρευσε το έδαφος.
Μετά την επίσκεψη του Άανγκ και των φίλων του στο Νησί της Κιόσι, οι πολεμιστές της Κιόσι αποφασίζουν να συμμετάσχουν στον πόλεμο. Η επόμενη συνάντηση με τους πολεμιστές της Κιόσι θα γίνει όταν τα παιδιά θα περνάνε από το φιδίσιο πέρασμα.

Έρημος Σι Βόνγκ

Η μεγαλύτερη έρημος τους Βασιλείου της Γης καθώς και η μεγαλύτερη όλου του κόσμου. Εκεί μένουν φυλές νομάδων. Είναι γνωστή και χάρη στη βιβλιοθήκη Βάν-Σιν-Τόνγκ, την οποία προστατεύει το ομώνυμο πνεύμα.

Φιδίσιο πέρασμα

Ο πιο επικίνδυνος δρόμος προς τη Μπά-Σιν-Κσέ. Βρίσκεται στο κέντρο του Βασιλείου της Γης. Το περιτριγυρίζουν τα καράβια του στόλου της Φυλής της Φωτιάς, για να μην επιτρέψουν στους ταξιδιώτες να φτάσουν στη Μπά-Σιν-Κσέ. Στην πύλη υπάρχει η επιγραφή «Αφήστε την ελπίδα».
Έθνος της Φωτιάς
Η Φυλή της Φωτιάς βρίσκεται στα δυτικά του Βασιλείου της Γης. Είναι αυτή που άρχισε τον πόλεμο, 100 χρόνια πριν την αρχή της ιστορίας.

Πρωτεύουσα

Η πρωτεύουσα βρίσκεται στο κέντρο της Φυλής της Φωτιάς, κοντά σε έναν κόλπο. Περικυκλώνεται από ένα βουνό, το οποίο έχει το σχήμα ηφαιστείου, κάτι που δίνει στην πόλη εξαιρετική προστασία. Την είσοδο στο κόλπο προστατεύουν οι μεγάλες πύλες του Αζουλόν.

Νησί των Χοβολέων

Βρίσκεται στα ανατολικά της Φυλής της Φωτιάς. Υπάρχουν λίγες πληροφορίες για την ιστορία του νησιού. Κάνει τη μοναδική του εμφάνιση στο 3ο κύκλο της σειράς, όταν το επισκέπτονται ο Ζούκο, η Αζούλα, η Μέι και η Τάι Λι. Εκεί υπάρχει το οικογενειακό σπίτι του Ζούκο και της Αζούλα, όπου περνούσαν το καλοκαίρι όταν ήταν μικροί. Επίσης, εκεί ο Άανγκ και η παρέα του θα παρακολουθήσουν μια παράσταση αφιερωμένη σε αυτούς και θα ετοιμάζονται για την τελική αναμέτρηση.

Ναός του Ρόκου

Ο Ναός του Ρόκου είναι αφιερωμένος στον Αβατάρ Ρόκου, τον προηγούμενο Αβατάρ. Γνωστό είναι ότι ο Ναός είχε κτιστεί πάνω από 100 χρόνια πριν και ότι εκεί ζούσαν οι σοφοί της Φωτιάς. Παλιά, οι σοφοί υπηρετούσαν μόνο τον Αβατάρ, αλλά όταν άρχισε ο πόλεμος αναγκάστηκαν να πάρουν το μέρος του Λόρδου της Φωτιάς. Περίμεναν για αρκετό καιρό την επιστροφή του νέου Αβατάρ, αλλά μετά πίστεψαν πώς ο Αβατάρ πέθανε. Παρόλο αυτά, κατά τη διάρκεια της επίσκεψης του Άανγκ στο Ναό, ένας από τους σοφούς μένει ακόμα πιστός στον Αβατάρ και αποφασίζει να βοηθήσει τον Άανγκ να μιλήσει με το Ρόκου και για αυτό αιχμαλωτίζεται από το ναύαρχο Τζάο. Μετά την επίσκεψη του Άανγκ στο Ναό, ο Ρόκου στην Κατάσταση του Αβατάρ το καταστρέφει.

Βόρειος Ναός του Ανέμου

Βρίσκεται στα βόρεια του Βασιλείου της Γης. Παλαιότερα, πριν την αρχή της ιστορίας, εκεί διοργάνωναν διαγωνισμούς για τη μαγεία αέρα. Όταν άρχισε ο πόλεμος, όλοι οι μάγοι αέρα του Βόρειου Ναού του Αέρα, όπως και των υπόλοιπων Ναών του Αέρα, πέθαναν.
Μετά από λίγα χρόνια, μια εξορισμένη φυλή βρέθηκε στο Βόρειο Ναό του Αέρα, και αποφάσισε να κατοικήσει εκεί. Στην αρχή, αυτό θυμώνει τον Άανγκ, καθώς αυτοί έφτιαξαν ένα καινούργιο σπίτι καταστρέφοντας τα αγάλματα των μοναχών.
Κατά τη διάρκεια της επίθεσης της Φυλής της Φωτιάς κατά του Βόρειου Ναού του Αέρα, το βουνό που οδηγεί στο Ναό καταστρέφεται καθώς ο Σόκκα ρίχνει βόμβα σε αποθηκευμένη ποσότητα φυσικού αερίου.

Νότιος Ναός του Ανέμου

Βρίσκεται βόρεια της Νότιας Φυλής του Νερού. Εκεί γεννιέται ο Άανγκ. Εκεί υπάρχει το άγαλμα του Γκιάτσο, δάσκαλο και φίλο του Άανγκ, ο οποίος του έμαθε όλα όσα ξέρει στην αρχή της ιστορίας.

Δυτικός Ναός του Ανέμου

Βρίσκεται βόρεια της Φυλής της Φωτιάς και δυτικά του Βασιλείου της Γης. Υπάρχουν λίγες πληροφορίες για την ιστορία του Ναού. Το πιο γνωστό είναι ότι, όπως και οι άλλοι Ναοί του Αέρα, καταστράφηκε από επιθέσεις της Φυλής της Φωτιάς.
Από εκεί περνά ο Ζούκο την πρώτη εβδομάδα της εξορίας του. Εκεί ο Άανγκ μαθαίνει τη μαγεία της φωτιάς, αλλά όταν ο Ζούκο χάνει σχεδόν όλη τη δύναμη του, παίρνει τη μαγεία από τους δράκοντες, αλλά αναγκάζεται να φύγει από εκεί εξαιτίας της επίθεσης της Αζούλα.

Ανατολικός Ναός του Ανέμου

Βρίσκεται στα νοτιοδυτικά του Βασιλείου της Γης. Δεν υπάρχει καμία πληροφορία για την ιστορία του Ναού. Αλλά, αποτελεί σημαντικό μέρος της ιστορίας, καθώς ο Άανγκ συναντά τον γκούρου Πάτικ, ο οποίος προσπαθεί να τον κάνει αληθινό Αβατάρ.

Κόσμος των Πνευμάτων

Ο Κόσμος των Πνευμάτων υπάρχει παράλληλα με τον κόσμο των θνητών. Το μοναδικό πλάσμα που ενώνει τον Κόσμο των Πνευμάτων και τον κόσμο των θνητών είναι ο Αβατάρ. Η μαγεία στον Κόσμο των Πνευμάτων δε λειτουργεί. Η μόνη μαγεία που λειτουργεί είναι η μαγεία των πνευμάτων.

Πνεύμα Κοχ

Γνωστό και με το επίθετο ληστής των προσώπων. Ο μόνος τρόπος για να συναντηθεί κανείς μαζί του είναι να βρεθεί στον Κόσμο των Πνευμάτων, διαμέσου της Όασης των Πνευμάτων που βρίσκεται στη Βόρεια Φυλή του Νερού. Αλλά, αυτός που το συναντά πρέπει να είναι προσεχτικός και να μη υποδεικνύει τα αισθήματα του, αλλιώς το Πνεύμα Κοχ θα του κλέψει το πρόσωπο.

Όαση των Πνευμάτων

Η Όαση των Πνευμάτων είναι κήπος που βρίσκεται στη Βόρεια Φυλή του Νερού και συνδέει τον κόσμο των θνητών με τον Κόσμο των Πνευμάτων. Από εκεί ο Άανγκ μπαίνει στον Κόσμο των Πνευμάτων για να ψάξει τα πνεύματα του Φεγγαριού και του Ωκεανού.

Ηλιοστάσιο

Το Ηλιοστάσιο είναι αστρονομικό φαινόμενο, το οποίο διεξάγεται 2 φορές κάθε χρόνο. Κατά τη διάρκεια του Ηλιοστασίου, ο κόσμος των θνητών και ο Κόσμος των Πνευμάτων έρχονται πιο κοντά από ποτέ. Αυτό επιτρέπει στον Άβαταρ να αποκτήσει μία βαθύτερης μορφής επικοινωνία με τις προηγούμενες ζωές του εκείνες τις 2 μέρες (για παράδειγμα ο Άανγκ στο θερινό ηλιοστάσιο βίωσε όλη την ζωή του Άβαταρ Ρόκου σαν όραμα).

Ο Καυτός Βράχος

Είναι η μεγαλύτερη φυλακή. Βρίσκεται στο Βασίλειο της Φωτιάς στο κέντρο μίας καλδέρας σε ένα ηφαιστειογενές νησί. Εκεί στέλνονται μόνο οι πιο επικίνδυνοι ληστές, δολοφόνοι, πειρατές και οι αιχμάλωτοι πολέμου. Η καυτή θερμοκρασία του νερού που περιβάλλει την τεράστια αυτή φυλακή καθιστά δύσκολη την απόδραση.
Ο θείος της Μαίη διευθύνει αυτήν την φυλακή.Ο Σόκκα με τον Ζούκο θα επισκεφθούν  τον Καυτό Βράχο για να βρουν τον Χακκόντα, πατέρα του Σόκκα, που πιάστηκε ως αιχμάλωτος πολέμου από την επίθεση κατά του Βασιλείου της Φωτιάς.